Паркети (музичка група)

Паркети се рок, панк група од Битола, Република Македонија. Формирана е во 1991 година од Сашо Паркет, Славе Паркет и Себастијан Паркет. Познати се по своите настапи во живо, изгледот и смислата за хумор.
1 Историја
Паркети биле оформени една деценија по првиот бран на панк музикта, кога веќе сè било слушнато и видено, од Sex Pistols преку Ramones, па и Шарло акробата и Пекиншка патка на просторите на Југославија. Во Битола, на крајот на осумдесеттите години, постоеле само неколку „андерграунд“ бендови кои правеле своја музика и само едно подрумско диско каде не се слушало турбо фолк. Со падот на Југославија, државата повеќе не ги контролирала медиумите, па започнале да се отвораат нови приватни радија и телевизии, што му отворило место на сè и на секој. На Радио Битола и на некои локални телевизии започнале да се прават топ листи на „демо“ бендови на кои секој можел да гласа за својот омилен. Паркети секогаш имале препознатлив и специфичен звук. Нивните текстови секогаш имаат рима, но, како што сакаат да кажат членовите, текстовите се „апстрактни“. Пример за „апстрактноста“ во текстовите е песната „Супермен“ - „Нешто лета, црвено е, дали е фен? Не е фен - тоа е Супермен“. Првиот албум го снимиле во 1996 година и е именуван „Грижа на совеста“, а вториот - „Газирана хармонија“ бил снимен во 1998 и на него бендот има различен состав, односно на местото на Сашо Паркет - вокалист е неговиот брат. Сашо се враќа во бендот на почетокот на новиот милениум.
2 Музика
Паркети во своите песни обработуваат најразлични теми, но како што нагласуваат и самите, љубовни песни секогаш биле најискрени:
*Песни без тема: „Портокали“, „Оса“, „Mуви“, „Едно млеко и едно кафе“, „Ева Мендез“, „Да ја ебам бабати на летање“ и други.
*Песни со љубовна тема: „Бал“, „Mислам“, „На месечина те заборавив”,„Најмногу на целиот свет“, „Барбара“, „Песна со најубави ноти“, „Сакам да те галам“, „Strawberry” и други.
*Понекогаш имало и песни кои имале допир со социјални теми и теми важни за Паркети а во таа категорија спаѓаат песните „Кафеави Џуџуња“, „Ние сакаме“, „Клара пуши трева“, „Sweet vegetarian“
*Обработки на песни: „Ацо кабадаја“, „Шеќерна“, „Бандиера Роса“, „Bang Bang”, „Danny Boy” и други.
3 Концерти
Концертите на Паркети се секогаш оригинални и многу енергични. На нивните настапи имало сè - од моторни пили и експлицитен материјал, до кршење на картонски гитари. До сега имаат учествувано на многу фестивали и имаат одржано неколку концерти меѓу кои најголем до сега е концертот во амфитеатарот во Хераклеја, 2009 година.. Имаат одржано и мал акустичен концерт во Домот на културата во Битола во 2011 година.
4 Евровизија
Паркети имаат два пати учествувано на македонскиот избор за песна на Евровизија, но за жал неуспешно. Првиот пат во 2008 се претставиле со песната „Strawberry“, а вториот пат, во 2010, со песната „Ти си киси феномен“ со која го освоија последното место, и после настапот изјавија дека никогаш повеќе нема да учестуваваат на изборот за песна на Евровизија.
5 Дискографија
* „Грижа на совеста“ (1996) * „Газирана хармонија“ (1998) * „Но тинкејШн” (1992 - 2002)
* „Тајната на името (2005)
* „Мамо не му кажувај на тато“ (2009) * „Република Франкенштајн” (2012)
* „Parketi” (2014)
* „Treinta Putos Años” (2021)
евидентирани од .